ไฟแนนซ์ทูเดย์
...หลัง ญนน์ โภคทรัพย์ ลาออกจากตำแหน่งกรรมการผู้จัดการใหญ่ ธนาคารไทยพาณิชย์ คณะกรรมการแบงก์ก็แต่งตั้งให้ อาทิตย์ นันทวิทยา ควบ2 ตำแหน่ง ทั้งกรรมการผู้จัดการและประธานเจ้าหน้าที่บริหาร ตั้งแต่วันที่ 1 ก.ค. 2559
22 มิ.ย. 2559

...หลัง ญนน์ โภคทรัพย์ ลาออกจากตำแหน่งกรรมการผู้จัดการใหญ่ ธนาคารไทยพาณิชย์ คณะกรรมการแบงก์ก็แต่งตั้งให้ อาทิตย์ นันทวิทยา ควบ2 ตำแหน่ง ทั้งกรรมการผู้จัดการและประธานเจ้าหน้าที่บริหาร ตั้งแต่วันที่ 1 ก.ค. 2559
ปัญหาเรื่องการบริหารจากนี้ไปคงไม่มีแล้ว เพราะเหลือเสือตัวเดียว แต่สิ่งที่ต้องจับตามองจากนี้ไป คือ อาทิตย์จะมอบหมายงานด้านสาขาให้ใครดูแล เพราะงานด้านนี้ต้องมีหัวใจรีเทล แต่คนเก่งรีเทลของธนาคารไทยพาณิชย์ทยอยลาออกไปหลายคน กระจายอยู่ตามธนาคารต่างๆ  ถึงดิจิทัลแบงก์กิ้งจะเป็นอนาคตของธนาคาร แต่ก็ต้องใช้เวลาพรีเซนต์ดีแล้วต้องทำให้ได้ มันไม่ง่ายเลย
...ช่วงนี้พ่อบ้านอั๋น ทรงพล ชีวะปัญญาโรจน์ รองกรรมการผู้จัดการใหญ่ สายงานบริหารจัดการทางการเงินเพื่อธุรกิจ ธนาคารกรุงไทย รับงานเยอะช่วย วรภัค ธันยาวงษ์ กรรมการผู้จัดการแบงก์ ที่ตอนนี้ติดภารกิจเรียน วปอ. เดินทางขึ้นล่อง  แต่เรื่องส่วนใหญ่หนักไปทางเรื่องอี-เพย์เมนต์ ซึ่งเป็นงานถนัดของพ่อบ้านอั๋นอยู่แล้ว เดอะต่อเลยเดินทางอย่างไร้กังวล
...ครม.มีมติขยายระยะเวลาโครงการค้ำประกันสินเชื่อของ บสย. ระยะที่ 5 เนื่องจากโครงการดังกล่าวจะสิ้นสุดในวันที่ 30 มิ.ย.นี้ แต่ยังมีวงเงินเหลือ 36,505 ล้านบาท จึงขยายเวลาในการดำเนินการถึงวันที่ 31 ธ.ค. 2559 หรือจนกว่าจะเต็มวงเงิน